A man kə ai ma bəbə́dzāŋ báma oyǎb, bəmvóé báma bə́ mān mə lúm mvús. 14Bivúvúmán byámā bí mān mə dzoge, bəmvóé báma bə́ mān ma vóan. 15Miǹtɔbɔ̌ yā ndá dzama ai bitúgā byáma, bə́ ngábɔ yǎ tə̄ ma hə anə́ ńnə̄ŋ, mə́ ńtɔa yǎ tə́ bɔ̄ á mís hə anə́ mod yǎ bâyə̌m kig. 16Mə lóé étūgā dzáma, təge yə́bə éyɔŋ mǎkogolan ai nyé ai anyu dáma, hə zəzə. 17Miníngá wáma a wóg m̀həbə wáma nyié, tɔ́ bɔ́n yā ábum dáma báwōg ma bikɔ̌. 18Tɔ bǎn bɔ́ngɔ́ bâbyandi ma; éyɔŋ matə́bə, bə́ ngakpə́lə ma. 19Ébá bə́sə̄ bə́ ngábə́ ma bǒd yā māsɔlǐ kig dzam, bə́ ngawóg yǎ mā ángōndó, tɔ ébá mādiŋ bə́ ńtələ yǎ mā é ngām yǎ á yād. 20Bivɛ̌s byáma bí man yǎ lád ai miǹson myáma ai ekob dzáma.